**ИНСТРУКЦИЈA ЗА УГОСТИТЕЉЕ**

**ЗА РЕАЛИЗАЦИЈУ ШЕМЕ ДОДЕЛЕ ВАУЧЕРА ЗА СУБВЕНЦИОНИСАНО**

**КОРИШЋЕЊЕ УСЛУГА СМЕШТАЈА**

# Ваучер

Ваучер је документ који издаје Министарство туризма и омладине, на основу кога корисник остварује право на субвенционисано коришћење угоститељских услуга смештаја, у трајању од најмање пет ноћења, **изван града, општине, односно места пребивалишта, као и места студирања корисника ваучера.**

Ваучер се може искористити на територији Републике Србије у угоститељским објектима код угоститеља са листе која је објављена на сајту Министарства туризма и омладине.

Вредност ваучера износи **10.000 динара** и наведени износ представља максимални износ средстава који се по ваучеру може рефундирати угоститељу.

**По завршетку коришћења угоститељских услуга смештаја, угоститељ је у обавези да кориснику изда фискални рачун, који садржи исказане све услуге пружене кориснику ваучера за цео период коришћења угоститељске услуге смештаја.**

Фискални рачун мора да садржи све елементе прописане законом којим се уређује фискализација, као и износ боравишне таксе, ослобађања од њеног плаћања или умањења, у складу са прописима којима се уређује област угоститељства.

**Здравствене установе дужне су да у фискалном рачуну јасно и недвосмислено искажу износ за пружене услуге смештаја као и износ боравишне таксе. С обзиром да се рефундација врши само за УГОСТИТЕЉСКУ услугу смештаја, то је потребно да се у фискалном рачуну, без обзира на друге пружене услуге, недвосмислено искаже цена пружене услуге смештаја, ово из разлога што се ваучером не може вршити плаћање услуге БО дана.**

**Ваучери уз које здравствене установе приложе фискалне рачуне без јасно и недвосмислено исказане угоститељске услуге смештаја неће бити рефундирани.**

**Ваучери уз које Угоститељи приложе фискалне рачуне који садрже све елементе прописане законом којим се уређује фискализација, а не искажу износ боравишне таксе неће бити рефундирани.**

Физичко лице које угоститељске услуге пружа непосредно, по завршетку пружања угоститељске услуге смештаја у обавези је да кориснику изда посебан рачун.

Посебан рачун физичко лице угоститељ својеручно потписује и исти садржи све прописане елементе из члана 34. став 2. Закона о угоститељству. (Образац посебног рачуна може се преузети са сајта Министарства).

У случају да физичко лице, као угоститељ, угоститељске услуге смештаја пружа преко посредника (привредно друштво, друго правно лице или предузетник) посредник је у обавези да по завршетку пружања угоститељске услуге смештаја кориснику изда фискални рачун, који мора да садржи све елементе прописане Законом о фискализацији.

Посебан рачун који издаје физичко лице угоститељ, као и фискални рачун који издаје посредник, у случају да физичко лице пружа угоститељске услуге смештаја преко посредника, **не садржи податке о боравишној такси.**

**ФИСКАЛНИ РАЧУН, ОДНОСНО ПОСЕБАН РАЧУН СЕ ИЗДАЈЕ НАЈКАСНИЈЕ НА ДАН ЗАВРШЕТКА ПРУЖЕНЕ УСЛУГЕ СМЕШТАЈА.**

 **За ваучере за које фискални рачун, односно посебан рачун није издат са датумом завршетка пружене услуге смештаја неће се вршити рефундација средстава.**

**Ваучером се не може вршити плаћање услуга исхране и пића, здравствених или других услуга, боравишне таксе, односно других дажбина.**

**УГОСТИТЕЉ ЈЕ ДУЖАН ДА УГOСТИТЕЉСКЕ УСЛУГЕ СМЕШТАЈА ПРУЖИ ИМАОЦИМА ВАУЧЕРА ЛИЧНО. НА ВАУЧЕРУ ЋЕ БИТИ ОДШТАМПАН НАЗИВ УГОСТИТЕЉСКОГ ОБЈЕКТА И ЈИД ОБЈЕКТА У КОЈЕМ СЕ ЈЕДИНО МОЖЕ ИСКОРИСТИТИ ВАУЧЕР.**

**Крајњи рок за коришћење ваучера је 20. новембар 2025. године.**

# Попуњавање ваучера

* **Угоститељ** потписује ваучер.
* **Корисник ваучера**, односно његов законски заступник уз **доказ о законском** заступању (родитељ или старатељ), на ваучеру потписују изјаву о коришћењу угоститељских услуга смештаја.

# Рефундација средстава

У случају да корисник ваучера користи угоститељске услуге смештаја у већем износу од износа ваучера, угоститељу се рефундира износ у вредности ваучера.

У случају да је вредност ваучера већа од вредности пружених угоститељских услуга смештаја, **угоститељу се рефундира износ средстава у вредности пружених услуга смештаја.**

**У ЦИЉУ РЕФУНДАЦИЈЕ СРЕДСТАВА УГОСТИТЕЉ, НА МЕСЕЧНОМ НИВОУ, ПРЕКО ЦИС-А, ПОПУЊАВА И ЕВИДЕНТИРА ОБРАЗАЦ ЗАХТЕВА ЗА РЕФУНДАЦИЈУ СРЕДСТАВА ЗА ВАУЧЕРЕ РЕАЛИЗОВАНЕ У ПРЕТХОДНОМ ПЕРИОДУ.**

Захтев нарочито садржи:

1) пословно име Угоститеља, односно име и презиме физичког лица угоститеља;

2) матични број, односно ЈМБГ Угоститеља;

3) седиште, односно адресу Угоститеља (улица, број, место, поштански број, општина);

4) податке о угоститељском објекту (јединствени идентификатор пријаве, назив, врста, адреса, као и број индивидуалних лежаја, односно податак о укупним смештајним капацитетима, а за категорисане објекте и категорија);

5) број рачуна у банци на који се врши рефундација средстава.

Подаци који се односе на тач. 1)-4) генеришу се из ЦИС-а, а податак из тачке 5) уноси Угоститељ.

У случају да угоститељ физичко лице пружа угоститељске услуге смештаја непосредно, преко ЦИС-а прилаже, као скениран документ, одговарајући доказ о поседовању рачуна у банци, са бројем тог рачуна (картица, односно потврда банке и сл.)

У случају да угоститељ физичко лице пружа угоститељске услуге смештаја преко посредника, приликом попуњавања захтева за рефундацију уноси податке о посреднику, а преко ЦИС-а прилаже, као скениран документ, оверени уговор са посредником.

Угоститељ**, најкасније до 25.11.2025. године доставља на адресу** Министарства туризма и омладине, Сектор за туризам, Омладинских бригада 1, 11070 Нови Београд, попуњен и потписан захтев са пратећом документацијом, и то:

* потписан списак реализованих ваучера, генерисаног из ЦИС-а;
* уредно попуњене и потписане ваучере (део ваучера на коме се налазе подаци о кориснику и подаци који се попуњавају, односно део где се потписују корисник и угоститељ, а други део ваучера угоститељ задржава за себе);
* фискални рачун за пружене услуге;
* посебан рачун (достављају физичка лица Угоститељи који пружају угоститељске услуге смештаја непосредно).

Посебан рачун који издаје физичко лице угоститељ, као и фискални рачун који издаје посредник, у случају да физичко лице пружа угоститељске услуге смештаја преко посредника, не садржи податке о боравишној такси.

На основу достављене уредне документације врши се рефундација средстава у року од 45 дана од датума пријема комплетне документације.

**КРАЈЊИ РОК ЗА ДОСТАВУ ЗАХТЕВА ЗА РЕФУНДАЦИЈУ СА ПРАТЕЋОМ ДОКУМЕНТАЦИОЈОМ ЈЕ 25.11.2025. ГОДИНЕ. Ваучери за које Захтев није поднет преко ЦИС-а до 25. новембра 2025. године неће бити рефундирани. Ваучери за које Захтев, са пратећом документацијом, није достављен на адресу Министарства у прописаном року неће бити рефундирани.**

**ЗАХТЕВИ ЗА РЕФУНДАЦИЈУ УПУЋЕНИ МИНИСТАРСТВУ ПО ИСТЕКУ ОВОГ РОКА И КОЈИ НЕ САДРЖЕ СВУ ПРОПИСАНУ ДОКУМЕНТАЦИЈУ, НЕЋЕ БИТИ РЕФУНДИРАНИ.**

**ТАКОЂЕ, ЗА ВАУЧЕРЕ КОЈИ СУ КОРИШЋЕНИ У МЕСТУ ПРЕБИВАЛИШТА ИЛИ СТУДИРАЊА КОРИСНИКА, КОЈИ СУ НЕПОТПИСАНИ, НЕПРАВИЛНО, НЕУРЕДНО И НЕЧИТКО ПОПУЊЕНИ ИЛИ САДРЖЕ ОШТЕЋЕЊА И БИЛО КОЈЕ КОРЕКЦИЈЕ, НЕЋЕ СЕ ВРШИТИ РЕФУНДАЦИЈА СРЕДСТАВА.**

**УГОСТИТЕЉ КОЈИ НИЈЕ ЕВИДЕНТИРАН У ЦЕНТРАЛНОМ ИНФОРМАЦИОНОМ СИСТЕМУ (Е-ТУРИСТА) НЕ МОЖЕ ОСТВАРИТИ ПРАВО ПО ОСНОВУ УРЕДБЕ О УСЛОВИМА И НАЧИНУ ДОДЕЛЕ И КОРИШЋЕЊА СРЕДСТАВА ЗА ПОДСТИЦАЊЕ УНАПРЕЂЕЊА ТУРИСТИЧКОГ ПРОМЕТА ДОМАЋИХ ТУРИСТА НА ТЕРИТОРИЈИ РЕПУБЛИКЕ СРБИЈЕ.**

**УГОСТИТЕЉ ЈЕ У ОБАВЕЗИ ДА ЕВИДЕНТИРА КОРИСНИКЕ УСЛУГЕ СМЕШТАЈА У ЦИС-У И ДА У ОКВИРУ СЕКЦИЈЕ „НАЧИН ДОЛАСКА” ОДАБЕРЕ ОПЦИЈУ: „ДОЛАЗАК КАО КОРИСНИК ВАУЧЕРА ЗА СУБВЕНЦИОНИСАНО КОРИШЋЕЊЕ УСЛУГЕ СМЕШТАЈА”. УГОСТИТЕЉ КОЈИ КОРИСНИКЕ ВАУЧЕРА НИЈЕ УНЕО НА ПРОПИСАН НАЧИН, ЗА ТА ЛИЦА НЕ МОЖЕ ОСТВАРИТИ ПРАВО НА РЕФУНДАЦИЈУ ВАУЧЕРА.**

**ВАУЧЕРИ РЕАЛИЗОВАНИ У ОБЈЕКТИМА ДОМАЋЕ РАДИНОСТИ И СЕОСКОГ ТУРИСТИЧКОГ ДОМАЋИНСТВА, ПРЕКО КАПАЦИТЕТА ИНДИВИДУАЛНИХ ЛЕЖАЈА ЕВИДЕНТИРАНИХ У ЦИС-У И РЕШЕЊЕМ О КАТЕГОРИЗАЦИЈИ НЕЋЕ СЕ РЕФУНДИРАТИ.**

**ДЕТАЉАН ПОСТУПАК РЕФУНДАЦИЈЕ СРЕДСТАВА ОПИСАН ЈЕ У КОРИСНИЧКОМ УПУСТВУ ЗА УГОСТИТЕЉЕ КОЈЕ СЕ НАЛАЗИ НА САЈТУ МИНИСТАРСТВА, НА ЛИНКУ ИСПОД:**

<https://mto.gov.rs/extfile/sr/1597/%D0%B5%D0%A2%D1%83%D1%80%D0%B8%D1%81%D1%82%D0%B0%20-%20%D0%9A%D0%BE%D1%80d%D0%B8%D1%81%D0%BD%D0%B8%D1%87%D0%BA%D0%BE%20%D1%83%D0%BF%D1%83%D1%82%D1%81%D1%82%D0%B2%D0%BE%20%D0%B7%D0%B0%20%D1%83%D0%B3%D0%BE%D1%81%D1%82%D0%B8%D1%82%D0%B5%D1%99%D0%B5.pdf>